b'\n_START_ARTICLE_\nEHF Champions League 2011-12 (m\xc3\xa6nd)\n_START_PARAGRAPH_\nEHF Champions League 2011\xe2\x80\x9312 for m\xc3\xa6nd var den 19. EHF Champions League-turnering for m\xc3\xa6nd. Turneringen arrangeredes af European Handball Federation og havde deltagelse af 36 hold. Turneringen begyndte den 3. september 2011 med de f\xc3\xb8rste kvalifikationskampe, og den afsluttedes i weekenden 26./27. maj 2012 med finalest\xc3\xa6vnet, der for tredje \xc3\xa5r i tr\xc3\xa6k blev afviklet i Lanxess Arena i K\xc3\xb6ln, Tyskland._NEWLINE_Danmark bliver repr\xc3\xa6senteret af de danske mestre fra AG K\xc3\xb8benhavn og s\xc3\xb8lvvinderne fra Bjerringbro-Silkeborg, som begge tr\xc3\xa5dte ind i turneringen i gruppespillet.\n_START_SECTION_\nFormat\n_START_PARAGRAPH_\nTurneringen havde deltagelse af 36 hold. 16 af holdene spillede f\xc3\xb8rst en kvalifikationsrunde, hvorfra fire hold kvalificerede sig til gruppespillet sammen med 20 direkte kvalificerede hold. Gruppespillet best\xc3\xa5r af fire grupper med seks hold. De fire bedste hold i hver gruppe g\xc3\xa5r videre til ottedendelsfinalerne. Ottendedelsfinalerne og kvartfinalerne bliver afgjort over to kampe (ude og hjemme), mens semifinalerne og finalen bliver afviklet som et "Final four"-st\xc3\xa6vne p\xc3\xa5 en weekend spillet i Lanxess Arena i K\xc3\xb6ln, Tyskland.'